5. pielikums

Iepirkuma nolikumam

ID Nr. PSKUS 2022/114

**LĪGUMS Nr. SKUS\_\_\_\_\_\_\_\_\_\_\_\_\_**

*Jumtu mazie remontdarbi (visu jumtu avārijas remontdarbu vietas)*

|  |  |
| --- | --- |
| Rīgā, | 20\_\_\_. gada \_\_\_. \_\_\_\_\_\_\_\_ |

**VSIA “Paula Stradiņa klīniskā universitātes slimnīca”**, reģistrācijas Nr. 40003457109, kuru, pamatojoties uz statūtiem un 08.10.2020. valdes lēmumu (protokols Nr.47 p.2) “Par pilnvarojumu (paraksttiesību) piešķiršanu” pārstāv valdes priekšsēdētājs Rinalds Muciņš (turpmāk - **Pasūtītājs**) no vienas puses, un

\_\_\_\_\_\_\_\_\_\_\_\_\_\_ reģistrācijas Nr. \_\_\_\_\_\_\_\_\_, tās \_\_\_\_\_\_\_\_\_ \_\_\_\_\_\_\_\_\_\_ personā, kur\_\_ rīkojas uz \_\_\_\_\_\_\_\_\_ pamata (turpmāk – **Izpildītājs**) no otras puses (abi kopā – Puses), pamatojoties uz iepirkuma “Jumtu mazie remontdarbi (visu jumtu avārijas remontdarbu vietas)” (ID Nr. PSKUS 2022/114) (turpmāk – iepirkums) rezultātiem un saskaņā ar Izpildītāja iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod, un Izpildītājs apņemas pēc nepieciešamības pienācīgā kvalitātē, atbilstoši darba uzdevumam, lokālajām tāmēm, iepirkumā iesniegto Finanšu piedāvājumu (\_\_.pielikums) un Latvijas Republikā spēkā esošajiem normatīvajiem tiesību aktiem, veikt Pasūtītāja nekustamo īpašumu jumtu remontdarbus, tajā skaitā avārijas remontdarbus (turpmāk – Darbi).
   2. Līguma izpildes vieta (turpmāk arī – Objekts): Pilsoņu iela 13, Rīga.
2. **Līguma summa un norēķinu kārtība**
   1. Līguma kopējā summa bez pievienotās vērtības nodokļa (turpmāk – PVN) ir \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_). PVN tiek aprēķināts un maksāts papildus saskaņā ar spēkā esošo nodokļu likmi. Ja saskaņā ar normatīvajiem aktiem turpmāk tiek grozīta pievienotās vērtības nodokļa (turpmāk PVN) likme, līgumcena (kā arī jebkuru Līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
   2. Līgumcena ietver pilnu samaksu par Līguma ietvaros paredzēto saistību izpildi, tai skaitā būvizstrādājumu (iekārtu, materiālu, konstrukciju) izmaksas, transporta un mehānismu izmaksas, instrumentu nolietojuma (amortizācijas) vai nomas izmaksas, darbu, kas nav minēti darbu apjomos, bet bez kuriem nebūtu iespējams veikt darbus tehnoloģiski pareizi, ņemot vērā spēkā esošos normatīvos aktus, izmaksas, kā arī virsizdevumus un peļņu, kas attiecināmi uz Līgumā noteikto darbu izpildi un noteikti Latvijas Republikas atbilstošo jomu regulējošajos normatīvajos aktos.
   3. Izpildītājs pilnībā uzņemas visu risku, kas saistīts ar iespējamo būvizstrādājumu un darbaspēka cenu sadārdzinājumu Darbu veikšanas gaitā, un tas nekādā veidā nevar ietekmēt Līgumcenu, izņemot Līgumā atsevišķi paredzētajos gadījumos.
   4. Pasūtītājs veic samaksu ne vēlāk kā 30 (trīsdesmit) kalendāro dienu laikā pēc pieņemšanas – nodošanas akta un rēķina saņemšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins par piegādēm tiek sagatavots un abpusēji saskaņots tikai pēc Preces pieņemšanas – nodošanas fakta.
   5. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par Darbiem, kurus Izpildītājs nav veicis un/vai par nekvalitatīvi izpildītiem darbiem.
   6. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   7. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
3. **Līguma izpildes un nodošanas – pieņemšanas kārtība**
   1. Izpildītājs **ne vēlāk kā 1 (vienā) mēneša** laikā no Pasūtītāja rakstiska pieprasījuma nosūtīšanas dienas veic pieprasījumā norādītus Darbus. Darbu izpildes termiņš tiek skaitīts no nākamās dienas, kad Pasūtītājs nosūtījis rakstisku pieprasījumu uz Līguma 10.12.punktā norādīto Izpildītāja pilnvarotā pārstāvja e-pastu.
   2. Darbi tiek veikti Pasūtītāja darba laikā, darba dienās no plkst. 8:00 līdz 16:30 (izņemot avārijas darbus). Pirms Darbu uzsākšanas Izpildītājs saskaņo Darbu izpildes laiku ar Līguma 10.11. punktā noteikto Pasūtītāja kontaktpersonu.
   3. Darbi, kurus nav iespējams veikt Pasūtītāja darba laikā, tiek veikti pēc Pasūtītāja darba laika (pēc plkst. 16:30 vai pirms plkst.8:00) un/vai sestdienās, svētdienās, to iepriekš saskaņojot ar Pasūtītāju. Pasūtītājs nodrošinās atļaujas strādāt ārpus Pasūtītāja darba laika vai brīvdienās, Izpildītājam iepriekš piesakot darbiniekus, kuri veiks attiecīgos darbus Līguma 10.11. punktā noteiktajai Pasūtītāja kontaktpersonai.
   4. Pēc Darbu veikšanas jāveic darba vietas sakopšana.
   5. Izpildītājs veic Darbu laikā radušos atkritumu savākšanu un izvešanu.
   6. Izpildītājs atbild par Darbu tehnoloģijas izvēli, darbarīku un mehānismu pielietošanu.
   7. Veicot Darbus, Izpildītājs nodrošina, lai netiktu bojātas Objektā esošās telpas, priekšmeti un aprīkojums. Ja šīs prasības neizpildes rezultātā tiek sabojātas Pasūtītāja telpas, priekšmeti vai aprīkojums, Izpildītājs par saviem līdzekļiem veic bojāto telpu, priekšmetu vai aprīkojuma remontu vai atlīdzina Pasūtītājam vai trešajām personām radušos zaudējumus.
   8. Ja, pieņemot Darbus tiek konstatēts, ka attiecīgie Darbi veikti nekvalitatīvi vai nav ievēroti Līguma vai tā pielikumos noteiktie nosacījumi, Pasūtītājs neparaksta Līguma 2.4. punktā noteikto attiecīgo Darbu nodošanas – pieņemšanas aktu. Par konstatētajiem defektiem Puses sastāda brīvas formas aktu, kurā konstatē nekvalitatīvus Darbus, vai Darbus, kas nav veikti saskaņā ar Līguma nosacījumiem un nosaka to novēršanas kārtību. Izpildītājam ir pienākums par saviem līdzekļiem novērst konstatētos trūkumus aktā noteiktajā termiņā.
   9. Ja Pasūtītājs Līguma izpildes laikā konstatē, ka Izpildītājs nepilda tam Līgumā noteiktās saistības vai Darbu izpildījums neatbilst Līguma vai tā pielikumu, vai uz Līguma izpildi attiecināmo normatīvo aktu nosacījumiem, vai ir nekvalitatīvs, Pasūtītājam ir tiesības sastādīt pretenziju, kurā norāda konstatētās nepilnības vai Darbus, kas nav veikti saskaņā ar Līguma nosacījumiem, kā arī to novēršanas kārtību un termiņu. Izpildītājam ir pienākums par saviem līdzekļiem novērst konstatētos trūkumus Pasūtītāja pretenzijā norādītajā termiņā.
4. **Līguma darbības termiņš un spēkā esamība**
   1. Līgums stājas spēkā tā abpusējas parakstīšanas brīdī un ir spēkā līdzi pilnīgai līguma summas izlietojumam vai 24 (divdesmit četri) mēneši, atkarīgi no tā kurš no apstākļiem iestāsies pirmais.
   2. Līguma noteikumi un saistības attiecībā uz garantijas noteikumiem ir spēkā 24 (divdesmit četrus) mēnešus no pieņemšanas-nodošanas akta parakstīšanas.
   3. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
   4. Pasūtītājam ir tiesības vienpusēji atkāpties no Līguma, rakstiski par to brīdinot Izpildītāju, ja:
      1. Izpildītājs ilgāk kā 30 kalendārās dienas nepilda savas Līgumā noteiktās saistības un Pasūtītājs rakstiski par to ir informējis Izpildītājs;
      2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      3. notikusi Izpildītājs likvidācija;
      4. pret Izpildītājs uzsākta maksātnespējas procedūra.
      5. ja Izpildītājs atkārtoti veic nekvalitatīvus Darbus;
      6. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   5. Par vienpusēju atkāpšanos no Līguma saskaņā ar Līguma 4.4.punktu Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
   6. Pasūtītājs var prasīt līgumsodu 10 % apmērā no Līguma 2.1.punktā minētās kopējās Līguma summas, ja pirms Līguma termiņa beigām Izpildītājs vienpusēji izbeidz Līgumu.
   7. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto Darbu līdz līgumsaistību pilnīgai izbeigšanai.
5. **Pušu tiesības un pienākumi**

5.1. **Pasūtītāja tiesības un pienākumi**:

5.1.1. Pasūtītājs maksā par kvalitatīvi izpildītajiem un atbilstoši līguma nosacījumiem pieņemtajiem darbiem;

5.1.2. Pasūtītājam ir tiesības kontrolēt līguma izpildes gaitu, veikt darbu kvalitātes kontroles pasākumus, pieaicinot speciālistus un ekspertus, un pieprasīt no izpildītāja kontroles veikšanai nepieciešamo informāciju, norādot tās iesniegšanas termiņu;

5.1.3. ja izpildītājs neievēro līgumā noteiktās prasības, pasūtītājs ir tiesīgs apturēt darbu veikšanu (ar rakstisku rīkojumu, kurā norādīts konkrēts līguma punkta pārkāpums), līdz pārkāpuma novēršanai vai zaudējumu segšanai;

5.2. **Izpildītāja tiesības un pienākumi**:

5.2.1. Izpildītājs apņemas ievērot iepirkuma piedāvājuma nosacījumus un līguma noteikumus.

5.2.2. izpildītājs ar saviem resursiem, kvalitatīvi, atbilstoši spēkā esošajiem latvijas republikas normatīvajiem aktiem, līguma nosacījumiem un līgumā noteiktajā termiņā, kvalitatīvi izpilda darbus saskaņā ar darba uzdevumu un līguma nosacījumiem, t.sk. nodrošina darbu izpildei nepieciešamos materiālus, mehānismus, instrumentus, aprīkojumu, transportu u.c. līdzekļus un resursus;

5.2.3. izpildītājs atbild par spēkā esošo drošības tehnikas, darba aizsardzības, ugunsdrošības un citu Latvijas republikas normatīvo aktu ievērošanu, kas attiecas uz darbu veikšanu;

5.2.5. izpildītājs ne vēlāk kā darbu pabeigšanas dienā veic visu būvgružu izvešanu no objekta un sakārto darbu veikšanas vietas apkārtni darbu veikšanas zonā;

5.2.6. izpildītājs nodrošina atkritumu apsaimniekošanu tā, lai netiktu apdraudēta cilvēku dzīvība, veselība, un/vai personu manta, un tā nedrīkst negatīvi ietekmēt vidi. Darbu procesā radītie atkritumi jāsavāc un jāutilizē atsevišķi no sadzīves atkritumiem, saskaņā ar spēkā esošo normatīvo aktu nosacījumiem. IZPILDĪTĀJS nodrošina, ka izlietotās lampas, apgaismes iekārtas un apgaismes vadības ierīces tiks šķirotas un nosūtītas reģenerēšanai saskaņā ar Ministru kabineta 2014. gada 8. jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (ja attiecināms);

5.2.7. Izpildītājs apņemas neveikt nekādas darbības, kas tieši vai netieši var radīt zaudējumus pasūtītājam vai jebkādā veidā kaitēt tā interesēm;

5.2.8. Izpildītājs garantē izpildīto darbu un uzstādīto materiālu kvalitāti, drošumu un ekspluatācijas īpašības **2 gadus** no darbu pieņemšanas – nodošanas akta parakstīšanas dienas;

5.2.9. garantijas termiņa laikā, kas noteikts līguma 4.1. un 5.2.8. punktā, izpildītājs apņemas par saviem līdzekļiem novērst darbu defektus, kas radušies pēc to nodošanas, izņemot defektus, kas radušies neatbilstošas ekspluatācijas rezultātā, ja izpildītājs var pierādīt, ka pasūtītājs ir bijis informēts par atbilstošas ekspluatācijas noteikumiem;

5.2.10. izpildītājs uz līguma darbības laiku, ar rīkojumu ieceļ sertificētu atbildīgo darbu vadītāju;

* 1. Izpildītājam nekavējoties ir jāinformē pasūtītāja par līguma izpildi atbildīgā persona par tādiem līguma izpildē paredzamiem apstākļiem vai notikumiem, kas var nelabvēlīgi ietekmēt darba kvalitāti, palielināt līgumcenu vai aizkavēt darbu izpildi. izpildītājam pēc pasūtītāja atbildīgās personas pieprasījuma ir jāiesniedz apstākļu vai notikumu sagaidāmās ietekmes novērtējums attiecībā uz līgumcenu, darbu kvalitāti vai pabeigšanas termiņu.
  2. Personāla un apakšuzņēmēju nomainīšana un jauna personāla un apakšuzņēmēju piesaistīšanas kārtība un nosacījumi, tiks veikti atbilstoši PIL 62. pantā noteiktajam.

1. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītājam un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
2. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
3. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto.
   4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   5. Ja kādai no Pusēm tiek mainīti rekvizīti vai Līguma 11.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Izpildītāju.
   7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   9. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē šādas kontaktpersonas:
      1. Pasūtītāja pilnvarotais pārstāvis: \_\_\_\_\_\_\_, e-pasts: \_\_\_\_\_\_\_\_\_, tālrunis: \_\_\_\_\_\_\_\_\_. Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, iesniegt pretenzijas Līguma saistību neizpildi vai nepienācīgu izpildi, dot norādījumus par Līguma izpildi, Parakstīt Preču nodošanas un pieņemšanas aktus, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus.
      2. Izpildītāja pilnvarotais pārstāvis: \_\_\_\_\_\_\_, e-pasts: \_\_\_\_\_\_\_\_\_\_, tālrunis: \_\_\_\_\_\_\_. Izpildītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt Preču nodošanas un pieņemšanas aktus. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus.
4. **Pušu juridiskās adreses un rekvizīti:**